
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 26P/21/2026 1226200490 07. 04. 2026 JUDr. Peter Rajňák ECLI:SK:MSBA2:2026:1226200490.2
ROZSUDOK V MENE SLOVENSKEJ REPUBLIKY Mestský súd Bratislava II sudcom JUDr. Petrom Rajňákom vo veci navrhovateľky - manželky: G. M. L., rodená L., narodená XX.XX.XXXX, trvale pobytom R. XXXX/XX, R.-D., proti manželovi: C. M., narodený XX.XX.XXXX, trvale pobytom Z. O. Š. XXXX/X, R.-D., o rozvod manželstva a o úpravu výkonu rodičovských práv a povinností k maloletým deťom: U. M., narodený XX.XX.XXXX a U. M., narodená XX.XX.XXXX, obe v konaní zastúpené kolíznym opatrovníkom Úradom práce, sociálnych vecí a rodiny Bratislava, so sídlom Vazovova 7/A, Bratislava, na čas po rozvode, takto rozhodol: I. Súd manželstvo G. M. L., rodenej L., narodenej XX.XX.XXXX a C. M., narodeného XX.XX.XXXX uzavreté dňa XX.XX.XXXX na Matričnom úrade G. Č. R.-D., zapísané v knihe manželstiev Matričného úrade R.-D., zväzok XX, ročník XXXX, strana XXX, poradové číslo XXX, r o z v á d z a. II. Súd schvaľuje dohodu rodičov o úprave práv a povinností rodičov k maloletým deťom: U. M., narodený XX.XX.XXXX a U. M., narodená XX.XX.XXXX na čas po rozvode tak, že: 1. Maloleté deti: U. M., narodený XX.XX.XXXX a U. M., narodená XX.XX.XXXX sa zverujú do osobnej starostlivosti matke, zastupovať maloleté deti a spravovať ich majetok sú oprávnení obidvaja rodičia. 2. Otec je povinný prispievať na výživu maloletého U. M., narodeného XX.XX.XXXX výživným v sume 100,- eur mesačne a na výživu maloletej U. M., narodenej XX.XX.XXXX výživným v sume 100,- eur mesačne vždy do 15. dňa toho ktorého mesiaca vopred k rukám matky, odo dňa právoplatnosti výroku tohto rozsudku o rozvode manželstva. 3. Stretávanie otca s maloletými deťmi sa neupravuje. III. Žiaden z účastníkov nemá nárok na náhradu trov konania. odôvodnenie: Podľa § 221 písm. a) Civilného sporového poriadku (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Vzhľadom na to, že účastníci sa na pojednávaní konanom 07.04.2026 vzdali práva na podanie odvolania, rozsudok neobsahuje odôvodnenie. Poučenie: Vzhľadom na skutočnosť, že účastníci sa po vyhlásení rozsudku vzdali práva podať odvolanie, odvolanie účastníkov bude právne neúčinné a rozsudok nadobudne právoplatnosť dňom doručenia (§ 368 CSP).
Proti výroku, ktorým bola schválená dohoda rodičov, rodičia nie sú oprávnení podať odvolanie (§ 122 Civilného mimosporového poriadku), o čom boli rodičia súdom poučení. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 Zákona o rodine). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia podľa osobitného predpisu.

